Daily Focus – บล.ฟินันเซีย ไซรัส
Daily Focus - บล.ฟินันเซีย ไซรัส ประจำวันที่ 11 ก.พ.65
Daily Focus - บล.ฟินันเซีย ไซรัส ประจำวันที่ 11 ก.พ.65
11 ก.พ. 2565

บล.ฟินันเซีย ไซรัส ประเมินแนวโน้มดัชนีวันนี้ คาด SET มีแนวโน้มลงระยะสั้นหากรอบ 1,690+- จุด ตามบรรยากาศการลงทุนที่ค่อนข้างเป็นลบ และเม็ดเงินที่ไหลออกจากสินทรัพย์เสี่ยง หลังสหรัฐฯประกาศตัวเลขเงินเฟ้อเดือน ม.ค. ออกมาสูงกว่าตลาดคาด +0.6% จากเดือนก่อน และ +7.5% จากปีก่อน ทำให้ตลาดกังวลว่า FED จะขึ้นดอกเบี้ยเร็วกว่าที่ประเมิน โดยปัจจัยตลาดคาด FED ขึ้นดอกเบี้ย 0.5% ในการประชุมเดือน มี.ค. ด้วยความน่าจะเป็น 89% และขึ้น ครบ 1% ในการประชุมเดือน มิ.ย. เราประเมินว่าหุ้นกลุ่ม Tech และ Growth ที่ปัจจุบันซื้อขายที่ระดับ PER สูงยังคงถูกกดดัน ขณะที่กลุ่ม Domestic และ Value Play จะ ปรับตัวได้แข็งแรงกว่า โดยเฉพาะแรงหนุนจากการฟื้นตัวของเศรษฐกิจ รวมถึงภาคการท่องเที่ยวที่จะเริ่มฟื้นตัวชัดขึ้นในครึ่งหลังของปี 65 หนุนการเติบโตระยะยาวและหนุนกระแสเงินทุนคาดยังไหลเข้า โดยกลยุทธ์ยังเน้นลงทุนในหุ้นที่คาดมีกำไรไตรมาส 4/64 แข็งแกร่งและ PER/PBV ไม่สูง
สำหรับหุ้นเด่นวันนี้ : แนะนำซื้อ TTB ราคาเป้าหมายจาก FSSIA ที่ 1.80 บาท
โดยคาดกำไรสุทธิปี 2565 ของ TTB จะเติบโตสูงสุดในกลุ่มธนาคาร +27% จากปีก่อน จากประโยชน์หลังการควบรวมเต็มปีทั้งการ Cross Selling รวมถึงลดค่าใช้จ่ายซ้ำซ้อน และเป็นธนาคารเดียวที่ ROE จะสูงเหนือระดับก่อน COVID-19 ฐานลูกค้าที่เป็นรายย่อยมากขึ้นทำให้ Loan Yield สูงและมีโอกาสเกิดการ Rerate Valuation ขึ้น ขณะที่ปัจจุบัน TTB ซื้อขายที่ระดับ PBV เพียง 0.6 เท่า ซึ่งมองว่าต่ำเกินไป พร้อมให้แนวรับ 1.38//1.31 บาท แนวต้าน 1.47-1.50//1.70 บาท